קייטי קין (סדרת טלוויזיה)

קייטי קין (באנגלית: Katy Keene) היא סדרת טלוויזיה אמריקאית מסוגת דרמה קומית מוזיקלית, אשר פותחה על ידי היוצר רוברטו אגירה-סאקאסה ומייקל גראסי עבור רשת "The CW", המבוססת על דמות מ"ארצ'י קומיקס" באותו השם. הסדרה מתעדת את מקורותיהם ואת מאבקם של ארבעה אמנים שאפתניים המנסים להצליח בניו יורק; והיא ספין אוף של הסדרה "ריברדייל" המשודרת באותה הרשת. לסדרה הוזמן פיילוט מ-"The CW" בינואר 2019, והיא הוזמנה רשמית על ידיה במאי 2019. הסדרה עלתה לשידור ב-6 בפברואר 2020. ב-יולי 2020 הסדרה בוטלה לאחר עונה אחת בלבד. הסדרה עוקבת אחר חייהם המקצועיים והרומנטיים של ארבע דמויות פופולריות מ"ארצ'י קומיקס", כולל אגדת האופנה העתידית קייטי קין והמוזיקאית השאפתנית ג'וזי מקוי, כשהם רודפים אחרי חלומותיהם בעיר ניו יורק. הסדרה תכלול שירים ומוזיקה בתוך העלילה ותלך בעקבות המקורות, הניסויים והקשיים של ארבעה אמנים, הנואשים להצליח ולפרוץ אל תוך אור הזרקורים. קייטי קין (לוסי הייל) - מעצבת אופנה שאפתנית המנסה לנווט את דרכה בניו יורק. ג'וזפין "ג'וזי" מקוי (אשלי מארי) - מוזיקאית שאפתנית שמנסה את מזלה בניו יורק לאחר שעזבה את העיירה ריברדייל. גלוריה גרנדבילט (קתרין לה נאסה) - קניינית אישית בחנות הכלבו היוקרתית "לייסי'ס", שאחראית לקניותיהם של העשירים והמפורסמים. פפר סמית' (ג'וליה צ'אן) - איט גירל בעלת רקע מסתורי המעוניינת להקים אימפריית אופנה משלה. חורחה לופז (ג'וני ביוצ'אמפ) - שחקן ברודוויי שאפתן המעוניין לקדם את קריירת הדראג שלו כג'ינג'ר. אלכסנדר קאבוט (לוסיאן לוויסקאונט) - אחיה של אלכסנדרה ומנכ"ל החברה של אביהם, המעוניין להקים מחדש חברת תקליטים. קיי. או. קלי (זאין הולץ) - בן זוגה של קייטי ומתאגרף שחולם להילחם באליפות במשקל בינוני במדיסון סקוור גארדן, שעתיד לסיים את הכשרתו כמאמן אישי. אלקסנדרה קאבוט (קמיל הייד) - אחותו של אלכסנדר, אשת החברה הניו יורקרית הגבוהה ואישה רבת עוצמה המנהלת את "קאבוט אנטרטיינמנט", החברה המשפחתית של משפחת קאבוט. לואיזה לופז (דפני רובין-וגה) - אמו של חורחה, רוקט לשעבר וכיום שותפה בניהול הבודגה המשפחתי. גברת פרייזיה (ברנדט פיטרס) - אישה אמידה מהאפר איסט סייד, שלימדה את פפר את אומנות ההונאה ושימשה לה כדמות-אם. אלן מ. מייברי (ג'יימס מאסלו) - כותב שירים העובד בתור מתחזק ציוד ללהקות. באוגוסט 2018, רוברטו אגירה-סאקאסה גילה כי עוד סדרת ספין אוף עבור הסדרה "ריברדייל" נמצאת בתהליכי פיתוח ברשת The CW. אגירה-סאקאסה אמר שסדרת הספין-אוף הפוטנציאלית תהיה "שונה מאוד מ'ריברדייל'" ושהיא תופק במהלך לוח השידורים של 2018-19. ב-23 בינואר 2019, The CW הזמינה פיילוט לדרמה מוזיקלית שתעקוב אחר חייהם ואהבתם של ארבע דמויות מ"ארצ'י קומיקס", כולל אגדת האופנה העתידית, קייטי קין, ותתאר את מקורותיהם ואת מאבקיהם בזמן שהם מנסים לפרוץ אל תוך אור הזרקורים. ב-7 במאי 2019, The CW הזמינה את הסדרה באופן רשמי. ב-4 בפברואר 2019, הוכרז שאשלי מארי, שגילמה בתפקיד ראשי את דמותה של ג'וסי מקוי ב"ריברדייל", תשוב לגלם את דמותה בתפקיד ראשי בקייטי קין, מה שבפועל הוביל לעזיבתה את "ריברדייל". ב-21 בפברואר 2019, ג'וני בושאמפ וג'וליה צ'אן לוהקו לתפקידים ראשיים בדמויותיהם של חורחה לופז ופפר סמית', בהתאמה. כעבור כמה ימים, ב-26 בפברואר 2019, קמיל הייד ולוסיאן לוויסקאונט לוהקו לתפקידים ראשיים כצמד האחים אלכסנדרה ואלכסנדר קאבוט. לבסוף, ב-11 במרץ 2019, לוסי הייל לוהקה לתפקיד הראשי, קייטי קין. בהמשך, ב-26 במרץ 2019, נודע שזיין הולץ וקת'רין לה נאסה לוהקו לתפקידים ראשיים בדמויותיהם של קיי. או. קלי, בן זוגה של קייטי בקומיקס, וגלוריה גרנדבילט. צילומי הסדרה התקיימו בניו יורק סיטי. באתר הביקורות "Rotten Tomatoes", הסדרה זכתה לציון 88% על בסיס 16 ביקורות, עם דירוג ממוצע של 6.92/10. הקונצנזוס הביקורתי של האתר כתב כי "קייטי קין בהחלט שופעת סטייל, אבל כוחה הגדול ביותר הוא הטון החם והעליז שמנצנץ בים סדרות הנעורים הנוכחי." באתר הביקורות "Metacritic", הסדרה זכתה לציון ממוצע משוקלל של 72 מתוך 100, על בסיס 7 ביקורות, דבר המציין "ביקורות חיוביות בדרך כלל." אתר האינטרנט הרשמי של קייטי קין (באנגלית) קייטי קין, ברשת החברתית פייסבוק קייטי קין, ברשת החברתית אקס (טוויטר) קייטי קין, ברשת החברתית אינסטגרם "קייטי קין", במסד הנתונים הקולנועיים IMDb (באנגלית) "קייטי קין", באתר Rotten Tomatoes (באנגלית) "קייטי קין", באתר Metacritic (באנגלית) "קייטי קין", באתר HBO Max (באנגלית) "קייטי קין", במסד הנתונים הקולנועיים KinoPoisk (ברוסית) D'Alessandro, Anthony (August 6, 2018). "'Riverdale' EP On Season 3 Reveals, "A Very Different" Spinoff In The Works & 'Sabrina' – TCA". Deadline Hollywood. Retrieved August 23, 2018. Andreeva, Nellie (January 23, 2019). "'Riverdale' & 'Jane' Spinoffs, 'Nancy Drew' & 'The Lost Boys' Get the CW Pilot Orders". Deadline Hollywood. Archivedfrom the original on March 30, 2019. Retrieved January 25, 2019. Petski, Denise (May 7, 2019). "'Batwoman', 'Katy Keene' & 'Nancy Drew' Picked Up To Series By the CW, 'Glamorous' Still In Contention". Deadline Hollywood. Archived from the original on May 8, 2019. Retrieved May 8, 2019. "'Riverdale's' Ashleigh Murray Joins 'Katy Keene' Spinoff". The Hollywood Reporter. Retrieved February 6, 2019. Andreeva, Nellie (February 21, 2019). "'Katy Keene': Jonny Beauchamp & Julia Chan To Star In CW's 'Riverdale' Spinoff". Deadline Hollywood. Archivedfrom the original on March 30, 2019. Retrieved March 30, 2019. Pedersen, Erik (February 26, 2019). "'Katy Keene': Camille Hyde & Lucien Laviscount Join The CW's 'Riverdale' Spinoff Pilot". Deadline Hollywood. Archivedfrom the original on March 30, 2019. Retrieved March 30, 2019. Petski, Denise (March 11, 2019). "'Katy Keene': Lucy Hale To Star In Title Role In CW's 'Riverdale' Spinoff Pilot". Deadline Hollywood. Archived from the original on March 30, 2019. Retrieved March 30, 2019. Ramos, Dino-Ray (March 26, 2019). "'Katy Keene' CW Pilot Adds Zane Holtz And Katherine LaNasa". Deadline Hollywood. Archived from the original on March 30, 2019. Retrieved March 30, 2019. Pajer, Nicole (July 19, 2019). "Lucy Hale Spills Details on Her 'Bright, Happy' New Riverdale Spinoff, Katy Keene: 'It's Almost Fairytale-Like'". Parade. Retrieved August 11, 2019. "Katy Keene: Season 1 (2020)". Rotten Tomatoes. Retrieved February 10, 2020. "Katy Keene: Season 1". Metacritic. Retrieved February 10, 2020.